Som de fleste karpelaksfisker er marmorert øksefisk altetende og foretrekker en variert diett. Den tar imidlertid kun fôr fra overflaten, og vil ikke bevege seg nedover i vannet for å ta synkende fôr. Marmorert øksefisk kan være sky, og blir lett skremt av større eller hurtigsvømmende fisk, så den passer bare for veldig fredelige selskapsakvarier eller artskar. Den trives også bedre hvis den slipper å dele toppsjiktet med andre arter og hvis den holdes i stim.